《故人梁天机家岢岚即五台山之南也余驰使云中》
宋代·郑獬

君家在山南，我行在山北。
山如碧连城，千里万重隔。
我行君不知，乘冰赴异域。
异域无春风，未晚日先黑。
思君应在家，游衍甘眠食。
复恐为荐书，去谒天子国。
寒云在山头，应见真消息。
我欲讯寒云，云飞攀不得。
我马不行空，如何度山侧。
相望两不知，立马情何极。

作者简介：郑獬（1022——1072）字毅夫，号云谷，虔化人，江西宁都梅江镇西门人，因他的祖父前往湖北安陆经商，便寄居于此。商籍人安陆，详载宁都州志，少负售才词章豪伟，宋皇祐壬辰科举人，癸巳状元及第，初试国子监谢启曰，李广才气自谓无双。